**З А П И С Н И К**

Са осме седнице Привременог органа Општине Жагубица, одржане 29.11.2023.године у сали Општинског већа, са почетком у 12,00 часова.

Осму седницу Привременог органа сазвао је Председник Сафет Павловић и њоме председавао. Седници су присуствовали чланови и то: Оливера Пауљескић, Предраг Ивковић и Миле Перић. Члан Привременог органа, Живота Марјановић оправдао је одсуство са седме седнице.

Седници присуствује и секретар Привременог органа Томислав Милојевић.Записник води Десанка Цојкић из Службе за послове Привременог органа општине.

Председник Привременог органа, на основу извештаја о присуству, констатовао је да постоји кворум за рад и пуноважно одлучивање на седници.

Пре утврђивања дневног реда, а у складу са чланом 19. Пословника Привременог органа Општине Жагубица („Сл.гласник Општине Жагубица“, бр.32/2023), председник Привременог органа, предложио је усвајање записника са седме седнице.

Нико од чланова Привременог органа није ставио примедбе на текст записника са седме седнице, а након изјашњавања, председник је констатовао да је записник са седме седнице Привременог органа Општине Жагубица, одржане 23.11.2023.године усвојен једногласно.

Након усвајања записника, председник Привременог органа, предложио је следећи:

**Д Н Е В Н И Р Е Д**

1. **Предлог Одлуке о додели једократне новчане помоћи ученицима средње школе на територији Општине Жагубица, који имају држављанство Републике Србије;**
2. **Захтев Лупшић Дарка из Крепољина за накнаду штете настале услед напада паса луталица на овце и уједа, односно уништења осам оваца;**
3. **Предлог Анекса бр.1 Уговора о продаји електричне енергије са потпуним снабдевањем.**

Предлога за измену-допуну дневног реда није било. После гласања председник Привременог органа, констатовао је да је предложени дневни ред једногласно усвојен.

РАД ПО ДНЕВНОМ РЕДУ

1. **Предлог Одлуке о додели једнократне новчане помоћи ученицима средње школе на територији Општине Жагубица, који имају држављанство Републике Србије**

Образлажући прву тачку усвојеног дневног реда, председник Привременог органа,

навео је да је Влада Републике Србије, усвојила закључак о исплати једнократне новчане помоћи у износу од по 10.000,00 динара, ученицима средњих школа, који су држављани Републике Србије. Средства за исплату ученицима средње школе у Жагубици, Министарство за бригу о породици и демографију, пренеће у буџету Општине Жагубица. С тим у вези истакао је председник, неопходно је да Привремени орган донесе одлуку.

После датог образложења, председник је отворио расправу, па је после краће дискусије, исту закључио и предлог одлуке ставио на гласање.

Након гласања, председник Привременог органа је констатовао да је Привремени орган Општине Жагубица на осмој седници, 29.11.2023.године једногласно усвојио Одлуку о доделу једнократне новчане помоћи ученицима средње школе на територији Општине Жагубица, који су држављани Републике Србије.

1. **Захтев Лупшић Дарка из Крепољина за накнаду штете настале услед напада паса луталица на овце и уједа односно уништења осам оваца**

Друга тачка дневног реда је разматрана и вођена је краћа дискусија. Одлучивање о поднетом захтеву, одложено је за неку од наредних седница Привременог органа, ради прикупљања чињеница и доказа неопходних за одлучивање.

1. **Предлог Анекса бр.1 Уговора о продаји електричне енергије са потпуним снабдевањем**

Чланови Привременог органа, сагласно су констатовали , да уговорне стране, треба

да закључе анекс уговора, као и да председник Привременог органа, потпише Анекса бр.1 Уговора о продаји електричне енергије са потпуним снабдевањем бр.I-313-59/2023 од 30. 11. 2023. године.

Усвајањем наведеног предлога, исцрпљен је дневни ред осме седнице Привременог органа Општине Жагубица . Председник Привременог органа Општине Жагубица Сафет Павловић, закључио је рад осме седнице у 12,30 минута.

**ПРИВРЕМЕНИ ОРГАН ОПШТИНЕ ЖАГУБИЦА**

Број: I-06-57-1/2023

**С Е К Р Е Т А Р** **П Р Е Д С Е Д Н И К**

Томислав Милојевић Сафет Павловић

**ЗАПИСНИЧАР**

Десанка Цојкић